Ջենիֆեր Էնիսթոն

Ջենիֆեր Ջոաննա Էնիսթոն (, ), ամերիկացի դերասանուհի, ռեժիսոր և պրոդյուսեր։ Համաշխարհային հռչակ է ձեռք բերել 1990-ականներին «Ընկերները» սիթքոմում Ռեյչել Գրինին մարմնավորելու համար, ինչի համար արժանացել է «Էմմի», «Ոսկե Գլոբուս» և «Կինոդերասանների գիլդիա»-ի մրցանակների։

Հետագայում Էնիսթոնը շարունակում է հոլիվուդյան հաջողակ դերասանուհու իր կարիերան։ Քննադատների կողմից դրական գնահատանքի արժանացավ այնպիսի ֆիլմերում ունեցած դերակատարումների համար, ինչպիսիք են «Նա է այն Միակը», «Գրասենյակային տարածք», «Լավ աղջիկը» և «Փողոտ ընկերներ»։ Էնիսթոնի մասնակցությամբ ամենաեկամտաբեր ֆիլմերն են «Ամենակարող Բրյուսը», «Ամուսնալուծություն ամերիկյան ձևով», «Մարլին և ես», «Ձևացրու, որ իմ կինն ես», «Անտանելի տնօրենները» և այլն։ 2012 թվականին արժանացել է Հոլիվուդյան փառքի ծառուղու աստղի։

 Կենսագրություն 
Ծնվել է Լոս Անջելեսի Շերման Օուքս թաղամասում։ Հայրը՝ Ջոն Էնիսթոնը, ազգությամբ հույն է, ծնվել է Կրետեում, իսկ մայրը՝ Նենսի Դոուն, ծնունդով Նյու Յորքից է, ունի շոտլանդական, իտալական, իռլանդական և մի քիչ էլ հունական արմատներ։ Ջենիֆերը երկու խորթ եղբայր ունի. Ջոն Մելիքը՝ մոր որդին, և Ալեքս Էնիսթոնը՝ հոր որդին։ Երբ Ջենիֆերը դեռ երեխա էր, ծնողների հետ շուրջ մեկ տարի ապրել է Հունաստանում։ Հետագայում նրանք տեղափոխվում են Նյու Յորք, որտեղ Էնիսթոնն սկսում է հաճախել Ռուդոլֆ Սթեյներ դպրոցը, հետագայում ավարտում է Մանհեթանի Ֆիորելլո ԼաԳուարդիա երաժշտության և արվեստների քոլեջը։ Սկզբնական շրջանում կատարել է բազմաթիվ մեծ ու փոքր աշխատանքներ, ինչպես օրինակ մատուցողուհի, հեծանիվով առաքիչ և այլն։ 1989 թվականին նա տեղափոխվում է Լոս Անջելես, Կալիֆորնիա։

 Կարիերա 
 Հեռուստատեսություն 
Իր առաջին հեռուստատեսային դերը Էնիսթոնն ստացել է 1990 թվականին։ Այս սկզբնական շրջանում այն ֆիլմերը, որոնցում նա հանդես էր գալիս, սովորաբար կամ շուտ ավարտվում էին, կամ անհաջող էին դուրս գալիս։ Այս փոքրիկ ձախողումները պատճառ դարձան անգամ, որ Ջենիֆերը լրջորեն մտածի դերասանուհու իր կարիերան թողնելու մասին։ Այս մտքերը, սակայն, տեղի տվեցին, երբ Ջենիֆերին դեր առաջարկեցին «Ընկերներ» հեռուստասերիալում (1994-2004)։ Կատակերգական այս հեռուստասերիալի պրոդյուսերները նախապես Էնիսթոնին ուզում էին հանձնել Մոնիկա Գելլերի դերը, սակայն Քորթնի Քոքսը ավելի հարմար գտնվեց այդ դերի համար, ուստի Էնիսթոնին հանձնեցին Ռեյչել Գրինին։

Այս պահից էլ հաջողությունը դարձավ Էնիսթոնի մշտական ուղեկիցն իր կարիերայում։ Սերիալի վերջին երկու եթերաշրջանների ընթացքում դերասանուհին մեկ միլիոն դոլլար հոնորար էր ստանում յուրաքանչյուր սերիայի համար։ Բացի դրանից հենց այս դերն էր, որ նրան բերեց Էմմի (մրցանակ) մրցանակ «Կատակերգական սերիալում լավագույն առաջատար դերասանուհու» անվանակարգում։ Գինեսի ռեկորդների գրքի համաձայն Էնիսթոնը (սերիալի իր խաղընկերուհիների հետ) դարձավ բոլոր ժամանակների հեռուստասերիալների ամենաբարձր վարձատրվող դերասանուհիներից մեկը։

 Կինո 
Դեռ «Ընկերներ»-ում նկարահանվելու ժամանակ դերասանուհին սկսեց առաջարկներ ստանալ արդեն ֆիլմերում նկարահանվելու համար։ Նրա դեբյուտը եղավ «Լեպրեկոն» ֆիլմը (1992), որը բացասական արձագանք գտավ քննադատների շրջանում, թեպետ ֆինանսապես հաջող ֆիլմ եղավ։ Սրան հաջորդեց չորս տարվա ընդմիջում, որից հետո՝ 1996 թ. նա վերադարձավ կինոարտադրություն. խաղաց «Նա է այն Միակը», «Մինչ դու կայիր», «Բարակ վարդագույն գիծը», ինչպես նաև քննադատների բարձր գնահատանքին արժանացած «Գրասենյակային տարածք» ֆիլմերում։ Այս ընթացքում շատ կինոքննադատներ եկան այն կարծիքին, որ Էնիսթոնը բավականին եթերային դերասանուհի է։ 
Էնիսթոնի ամենաեկամտաբեր դերը եղավ 2003 թ. «Ամենակարող Բրյուսը» ֆիլմում, որտեղ նա մարմնավորում էր Ջիմ Քերրիի հերոսի ընկերուհուն։ Նրա ֆիլմերից մեկը՝ «Ամուսնալուծություն ամերիկյան ձևով», գրեթե 39.17 միլիոն դոլլար եկամուտ բերեց ցուցադրման միայն առաջին շաբաթվա ընթացքում։ 
Նրա հաջողված ֆիլմերից է նաև «Ձևացրու, որ իմ կինն ես», որտեղ Ջենիֆերը խաղում է Ադամ Սենդլերի հետ՝ մարմնավորելով Սենդլերի հերոսի՝ պլաստիկ վիրաբույժի օգնականին, որը հետագայում դառնում է նրա կինը։ 
2012-ին Էնիսթոնին կարող ենք սպասել «Տեղափոխությունների մոլուցք» ֆիլմում Փոլ Ռուդի հետ։

 Այլ աշխատանքներ 
Էնիսթոնը նկարահանվել է մի շարք գովազդային հոլովակներում, ինչպես նաև երաժշտական տեսահոլովակներում։ Դրանց շարքում կարելի է առանձնացնել Heineken գարեջրի և L'Oreal մազերի խնամքի միջոցների գովազդները։

Մոտ մեկ տարի շարունակ դերասանուհին աշխատել է իր նոր օծանելիքի վրա, որը թողարկվեց 2010 թ. հուլիսի 11-ին Լոնդոնում։ Նախապես որոշվել էր այն անվանել ՛՛Lolavie by Jennifer Aniston՛՛, սակայն համանման այլ օծանելիքի հետ չշփոթելու համար այն ի վերջո անվանեցին պարզապես Jennifer Aniston։ Հարցազրույցներից մեկի ժամանակ Ջենիֆերը հայտարարել է, որ կցանկանար նաև տղամարդու օծանելիք թողարկել։

2007 թվականից նա աշխատում է SmartWater ըմպելիքի գովազդային արշավներում։

 Բարեգործություն 
Էնիսթոնը ՛՛Friends of El Faro՛՛ կազմակերպության հովանավորներից է. կազմակերպությունը զբաղվում է Մեքսիկայի Տիխուանա քաղաքի մանկատներից մեկի համար գումար հավաքագրելով։ Նա նաև հանդես է եկել St. Jude's Children's Research Hospital-ի մի շարք գովազդային հոլովակներում (նա հիվանդանոցի հովանավորներից է)։ Բացի այդ դերասանուհին իր մասնակցությունն է ցուցաբերել 2008 թ. սեպտեմբերին կայացած «Դիմադրի՛ր քաղցկեղին» շոուին։ 
Ի թիվս այլ բարեգործությունների, նա 500.000 դոլլար է նվիրաբերել «Բժիշկներ առանց սահմանների» ակցիային՝ ուղղված Հաիթիի աղետի զոհերի օգնությանը։

 Հետաքրքիր տվյալներ 
2007 թվականին Ֆորբս ամսագիրը Էնիսթոնին ընդգրկել է շոու-բիզնեսի ամենահարուստ կանանց տասնյակում 110 միլիոն դոլլար մաքուր եկամուտով։

Նա հայտնվել է People ամսագրի «Ամենագեղեցիկների», «Լավագույնս հագնվողների» ցուցակներում, FHM ամսագրի «Ամենասեքսուալ կանանց» ցուցակում, և այլն։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1989-1993  Քվանտային ցատկ  Quantum Leap  Կիկի Ուիլսոն  Սերիալ, Ֆանտաստիկ, Մարտական, Դրամա, Դետեկտիվ, Արկածային, Ընտանեկան  Ջեյմս Ուիտմոր մլ. Ջո Նապոլիտանո Մայքլ Ցինբերգ  Սքոթ Բակուլա,Դին Ստոկուել,Դեբորա Պրետ,Դեննիս Ուոլֆբերգ,Վ.Կ. Ստրեթոն 1990-1991  Ֆերիս Բրյուլեր  Ferris Bueller  Ջիննի Բուելեր  Սերիալ, Կատակերգություն  Բիլ Բիքսբի Սթիվ Դուբին Վիկտոր Լոբլ  Չարլի Շլեթեր,Ռիչարդ Ռիլե,Սեմ Ֆրիդ,Էմի Դոլենց 1990  Կուկամոնգի ճամբարը  Camp Cucamonga  Ավա Շչեկտոր  Մարտական, Կատակերգություն, Արկածային, Ընտանեկան  Ռոջեր Դուխովնի  Ջոն Ռատցենբերգեր,Չեդ Ալեն,Քենդես Քեմերոն Բուրե,Ռիչարդ Հերդ 1991-1994  Հերմանի գլուխը  Herman's Head  Սյուզի Բրուքս  Սերիալ, Դրամա, Կատակերգություն  Ջ. Դ. ԼոբուԳրեգ Անտոնաչի  Ուիլյամ Ռեգսդեյլ,Հենք Ազարիա,Ջեյն Սիբեթ,Յարդլի Սմիթ,Մոլի Հեյգեն 1992-1998  Լարի Սանդերսի շոուն  The Larry Sanders Show  Ջենիֆեր Էնիսթոն  Սերիալ, Կատակերգություն  Տոդ Հոլենդ Քեն Կուոպիս Ալան Մայերսոն  Գարի Շենդլինգ,Ջեֆրի Տեմբոր,Ուոլես Լենգեմ,Ռիպ Տորն,Պեննի Ջոնսոն 1992  Լեպրոկոն  Leprechaun  Տորի Ռիդինգ  Սարսափ, Ֆենտեզի, Կատակերգություն  Մարկ Ջոնս  Ուորվիկ Դևիս,Քեն Օլանդտ,Մարկ Հոլտոն,Ռոբերտ Հայ Գոռմեն 1994  Հաղթահարողը  Muddling Through  Մեդելին Դրեգո Կուպեր  Սերիալ, Կատակերգություն  Էնդի Էկերման Պամելա Ֆրայման Ռոբբի Բենսոն  Ստեֆանի Հոջ,Դ. Դևիդ Մորին,Այմի Բրուքս,Սկոթ Վաարա 1994-2004  Ընկերներ  Friends  Ռեյչել Գրին  Մելոդրամա, Կատակերգություն  Հարի Հելվորսոն Քևին Բրայթ Մայքլ Լեմբեկ  Քորթնի Քոքս,Լիզա Կուդրոու,Մեթ Լեբլանկ,Մեթյու Փերի 1994-1995  Բուրկի արտարադատությունը  Burke's Law  Լինդա Քեմփբել  Սերիալ, Դրամա, Քրեական  Գիլբերտ Մ. Շիլտոն Ջեյմս Լ. Կոնուեյ Ուոլտեր Գրոման,  Ջին Բերի,Պիտեր Բարտոն,Դոմ ԴեԼուիս,Դեննի Կամեկոնա,Bever-Leigh Banfield 1995-1996  Գործընկերներ  Partners  Սյուզաննա  Սերիալ, Կատակերգություն  Ջեյմս Բերոուզ Մաքս Տեշ Պոլ Լազարուս  Թեյթ Դոնովան,Ջոն Կրայեր,Մարիա Փիթիլո,Կորինն Բորեր,Ջեյմս Կրոմուել 1996  Երազների արքայազնը  Dream for an Insomniac  Էլիսոն  Դրամա, Մելոդրամա, Կատակերգություն  Տիֆանի ԴեԲարտոլո  Այոնի Սկայ,ՄակՔենզի Էսթին,Սեյմուր Կեսել,Շոն Բլեկման 1996  Նա է այն միակը  She's the One  Ռենե Ֆիցպատրիկ  Մելոդրամա, Կատակերգություն  Էդվարդ Բյորնս  Էդվարդ Բյորնս,Մայկ ՄակԳլոուն,Մաքսին Բանս,Կեմերոն Դիազ 1997-2010  Լեռների արքան  King of the Hill  Պիպերոնի Սյու/ Ստեֆանի (հնչյունավորում)  Սերիալ, Մուլտֆիլմ, Դրամա, Կատակերգություն  Կլեյ Հոլ Տրիշիա Գարսիա Կյոնգ Հի Լիմ  Մայկ Ջաջ,Քեթի Նեջիմի,Պամելա Ադլոն,Ջոնի Հարդվիկ,Սթիվեն Ռուտ 1997  Կատարելության պատկերը  Picture Perfect  Քեյթ Մոսլի  Դրամա, Մելոդրամա, Կատակերգություն  Գլեն Գորդոն Կարոն  Ջեյ Մոր,Քևին Բեյկոն,Օլիմպիա Դուկակիս,Իլիանա Դագլաս 1997  Անհաստատ իդեալ  'Til There Was You  Դեբբի  Մելոդրամա, Կատակերգություն  Սքոթ Ուինանտ  Ջոն Պլումպիս,Ջանել Մոլոնի,Իվոն Զիմա,Քրիստին Էբերսոուլ,Կելեն Ֆինկ 1997  Հարավային զբոսայգի  South Park  միսիս Սթիվենս (հնչյունավորում)  Սերիալ, Մուլտֆիլմ, Կատակերգություն  Տրեյ Փարկեր Էրիկ Ստոֆ Մեթ Ստոուն  Տրեյ Փարկեր,Մեթ Ստոուն,Մոնա Մարշալ,Այզեկ Հեյզ,Էյպրիլ Ստյուարտ 1998  Իմ հիացմունքի առարկան  The Object of My Affection  Նինա Բորովսկի  Դրամա, Մելոդրամա, Կատակերգություն  Նիկոլաս Խիտներ  Պոլ Ռադ,Կալի Ռոչա,Լենա Կարդվել,Նատալի Բ. Կիքենբորգ 1998-1999  Հերկուլես  Hercules  Գալատեա (հնչյունավորում)  Սերիալ, Մուլտֆիլմ, Ֆենտեզի, Մարտական, Արկածային, Ընտանեկան  Ֆիլ Վայնշտեյն  Տեյթ Դոնովան,Ֆրենչ Ստյուարտ,Սանդրա Բերնհարդ,Ջեյմս Վուդս,Դիդրիխ Բադեր 1998  Վարդագույն բարակ գիծը  The Thin Pink Line  Քլով  Կատակերգություն  Ջո Դիտլ Մայքլ Իրպինո  Կերի Էյզլի,Լեյն Բիմեր,Անդրեա Բենդեուոլդ,Ինգրիդ Բերգ 1999  Գրասենյակային տարածություն  Office Space  Ջոաննա  Կատակերգություն, Քրեական  Մայկ Ջաջ  Ռոն Լիվինգսթոն,Դևիդ Հերման,Աջայ Նայդու,Դիդրիխ Բադեր 1999  Երկաթե հսկան  The Iron Giant  Էննի Հյուզ (հնչյունավորում)  Մուլտֆիլմ, Ֆանտաստիկ, Մարտական, Կատակերգություն, Արկածային, Ընտանեկան  Բրեդ Բյորդ  Էլի Մարիենտալ,Վին Դիզել,Գարի Կոնիկ կրտ.,Ջեյմս Գեմոն 2001  Ռոք աստղ  Rock Star  Էմիլի Պոուլ  Դրամա, Կատակերգություն, Երաժշտական  Սթիվեն Հերեկ  Մարկ Ուոլբերգ,Դոմինիկ Ուեսթ,Ջեյսոն Բոնեմ,Ջեֆ Պիլսոն 2002  Լավ աղջիկը  The Good Girl  Ջաստին Լասթ  Դրամա, Մելոդրամա, Կատակերգություն  Միգել Արտետա  Դեբորա Ռաշ,Մայկ Ուայտ,Ջոն Քերոլ Լինչ,Ջեյք Ջիլենհոլ 2003  Ամենակարող Բրյուսը  Bruce Almighty  Գրեյս Քոնելի  Ֆենտեզի, Դրամա, Կատակերգություն  Թոմ Շեդյակ  Ջիմ Կերի,Մորգան Ֆրիման,Ֆիլիպ Բեյկեր Հոլ,Կետրին Բել 2004  Ահա և Պոլին  Along Came Polly  Պոլի Պրինս  Մելոդրամա, Կատակերգություն  Ջոն Գամբուրգ  Բեն Սթիլլեր,Ֆիլիպ Սեյմուր Հոֆման,Դեբրա Մեսինգ,Ալեկ Բոլդուին 2005  Դավաճանության գինը  Derailed  Լյուսինդա Հերրինս  Թրիլեր, Դրամա  Միկաել Հոֆսթրյոմ  Կլայվ Օուեն,Վենսան Կասել,Մելիսա Ջորջ,Էդիսոն Տիմլին 2005  Լուրեր են պտտվում  Rumor Has It...  Սառա Հետինգեր  Դրամա, Մելոդրամա, Կատակերգություն  Ռոբ Ռայներ  Քևին Քոսթներ,Շիրլի ՄակԼեյն,Մարկ Ռուֆալո,Ռիչարդ Ջենկինս 2006  Փողոտ ընկերները  Friends with Money  Օլիվիա  Դրամա, Մելոդրամա, Կատակերգություն  Նիկոլ Հոլոֆսեներ  Քեթրին Կիներ,Ջեյսոն Այզեքս,Թիմ Շարպ,Ջոան Քյուսակ,Գրեգ Ջերման 2006  Ամուսնալուծություն ամերիկյան ձևով  The Break-Up  Բրուք Մևերս  Դրամա, Մելոդրամա, Կատակերգություն  Պեյթոն Ռիդ  Վինս Վոն,Ջոի Լորեն Էդամս,Կոուլ Հաուզեր,Ջոն Ֆավրո 2006  Ստուդիա 30  30 Rock  Կլեր Հարպեր  Սերիալ, Կատակերգություն  Դոն Սկարդինո Բետ ՄակԿարտի-Միլեր Ջոն Ռիգգի  Տինա Ֆեյ,Տրեյսի Մորգան,Ջեյն Կրակովսկի,Ջեք ՄակԲրայեր,Սքոթ Էդսիտ 2007-2008  Կեղտ  Dirt  Թինա Հարրոդ  Սերիալ, Դրամա  Քրիս Լոնգ Մեթյու Կարնախան Պերիս Բարկլայ  Կորտնի Կոքս,Յեն Հարտ,Ջոշ Ստյուարտ,Ալեքսանդրա Բրեկենրիջ,Ջեֆրի Նորդլինգ 2008  Սիրային մենեջմենթ  Management  Սյու Քլաուսեն  Դրամա, Մելոդրամա, Կատակերգություն  Ստեֆեն Բելբեր  Սթիվ Զան,Մարգո Մարտինդեյլ,Ֆրեդ Ուորդ,Ջեյմս Հիրոյուկի Լիաո 2008  Մարլին ու ես  Marley & Me  Ջենիֆեր Գրոգան  Դրամա, Մելոդրամա, Կատակերգություն, Ընտանեկան  Դևիդ Ֆրենկել  Օուեն Ուիլսոն,Էրիկ Դեյն,Ալան Արկին,Քեթլին Թերներ 2009  Խոստանալ՝ չի նշանակում ամուսնանալ  He's Just Not That Into You  Բեթ Մերֆի  Դրամա, Մելոդրամա, Կատակերգություն  Քեն Կուոպիս  Բեն Աֆլեկ,Ջենիֆեր Քոնելի,Բրեդլի Կուպեր,Ջասթին Լոնգ 2009  Սերը պատահում է  Love Happens  Էլոյս  Մելոդրամա, Կատակերգություն  Բրենդոն Կեմպ  Աարոն Էկհարտ,Դեն Ֆոգլեր,Ջոն Քերոլ Լինչ,Մարտին Շին 2009  Գիշատիչների քաղաքը  Cougar Town  Գլեն  Սերիալ, Կատակերգություն  Մայքլ Ջեյմս ՄակԴոնալդ Ջոն Պուտչ Բիլ Լոուրենս,  Կորտնի Կոքս,Քրիստա Միլեր,Բիզի Ֆիլիփս,Դեն Բերդ,Ջոշ Հոպկինս 2010  Գլուխների որսորդը  The Bounty Hunter  Նիկոլ Հյորլի  Մարտական, Մելոդրամա, Կատակերգություն  Էնդի Տեննանտ  Ջերարդ Բատլեր,Ջիո Պերեզ,Ջոել Գարլենդ,Ջեյսոն Կոլոտուրոս 2010  Ավելին, քան ընկեր  The Switch  Քեյսի Լարսոն  Դրամա, Մելոդրամա, Կատակերգություն  Ջոշ Գոռդոն Ուիլ Սպեկ  Ջեյսոն Բեյթման,Ջեֆ Գոլդբլյում,Ջուլեթ Լյուիս,Վիկտոր Պագան 2011  Ձևացրու, որ իմ կինն ես  Just Go with It  Քեթրին Մերֆի  Մելոդրամա, Կատակերգություն  Դեննիս Դուգան  Ադամ Սենդլեր,Նիկոլ Քիդման,Նիկ Սվարդսոն,Բրուկլին Դեկեր 2011  Անտանելի տնօրենները  Horrible Bosses  բժիշկ Ջուլիա Հարրիս  Կատակերգություն, Քրեական  Սետ Գոռդոն  Ջեյսոն Բեյթման,Չարլի Դեյ,Ջեյսոն Սուդեյկիս,Քևին Սպեյսի 2011  Ի չսիրած մասնագիտությունը  My Least Favorite Career  Ջուլիա  Կարճամետրաժ, Կատակերգություն   Ջեյսոն Բեյթման,Չարլի Դեյ,Քոլին Ֆարել,Քևին Սպեյսի 2011  Թշվառ լինելն այնքան զվարճալի է  Being Mean Is So Much Fun  Ջուլիա  Կարճամետրաժ, Կատակերգություն   Քոլին Ֆարել,Քևին Սպեյսի 2012  Տարօրինակությունների ծարավ  Wanderlust  Լինդա Գերգենբլատ  Մելոդրամա, Կատակերգություն  Դևիդ Ուեյն  Պոլ Ռադ,Ջասթին Տերու,Ալան Ալդա,Մալին Ակերման 2012  Այրող սեր  Burning Love  Դանա  Սերիալ, Կատակերգություն  Քեն Մարինո  Քրիստեն Բել,Նորին ԴեՎուլֆ,Բետ Դովեր,Կարլա Գալո,Նատաշա Լեգգերո 2013  Մենք Միլլերներն ենք  We're the Millers  Ռոուզ Օ'Ռայլի  Կատակերգություն  Ռոուսոն Մարշալ Տյորբեր  Էմմա Ռոբերտս,Մոլի Ս. Քուին,Ջեյսոն Սուդեյկիս,Էդ Հելմս 2013  Փախցրու կնոջս  Life of Crime  Միքի Դոուսոն     2014  Անտանելի տնօրենները 2  Horrible Bosses 2  բժիշկ Ջուլիա Հարրիս     2015  Տորթ  Cake  Կլեր Սիմոնս     2015  Գորիի աղջիկները  Goree Girls  Տրիշա Դյուրան  Երաժշտական, Դրամա  Մայքլ Սաքսի  Էլեն Պոմպեո,Սանդրա Օ,Ջենիֆեր Լենդոն,Պեմ Տիլիս

 Պրոդյուսեր 
Թիվ  Ֆիլմի անուն  Բնօրինակի անվանումը 2008  Սիրային մենեջմենտ  Management  2009   Becoming Icizzle 2010  Ավելին քան ընկերը  The Switch  2011  Հինգ  Five 2013  Հինգից ավել  Five More  Գորիի աղջիկները  The Goree Girls

 Ռեժիսոր 
Թիվ  Ֆիլմի անուն  Բնօրինակի անվանումը 2006  Սենյակ 10  Room 10  2011  Հինգ  Five

 Ծանոթագրություններ 

 Արտաքին հղումներ 
Ջենիֆեր Էնիսթոնը Internet Movie Database-ում
Ջենիֆեր Էնիսթոնը All Rovi կայքում
Ջենիֆեր Էնիսթոնը People.com կայքում

Կատեգորիա:1969 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» կինոմրցանակ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ռեժիսորներ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Փետրվարի 11 ծնունդներ